CELEX: C2006/143/23
Language: sk
Date: 2006-06-17 00:00:00
Title: Vec C-423/04: Rozsudok Súdneho dvora (prvá komora) z  27. apríla 2006  (návrh na začatie prejudiciálneho konania, ktorý podal Social Security Commissioner) – Sarah Margaret Richards/Secretary of State for Work and Pensions (Rovnaké zaobchádzanie s mužmi a ženami v oblasti sociálneho zabezpečenia — Smernica 79/7/EHS — Odmietnutie priznania starobného dôchodku transsexuálke vo veku 60 rokov, ktorá sa podrobila chirurgickej operácii zmeny pohlavia z mužského na ženské)

17.6.2006   
            
            
               SK
            
            
               Úradný vestník Európskej únie
            
            
               C 143/13
            
         Rozsudok Súdneho dvora (prvá komora) z 27. apríla 2006 (návrh na začatie prejudiciálneho konania, ktorý podal Social Security Commissioner) – Sarah Margaret Richards/Secretary of State for Work and Pensions
   (Vec C-423/04) (1)
   
   (Rovnaké zaobchádzanie s mužmi a ženami v oblasti sociálneho zabezpečenia - Smernica 79/7/EHS - Odmietnutie priznania starobného dôchodku transsexuálke vo veku 60 rokov, ktorá sa podrobila chirurgickej operácii zmeny pohlavia z mužského na ženské)
   (2006/C 143/23)
   Jazyk konania: angličtina
   Vnútroštátny súd, ktorý podal návrh na začatie prejudiciálneho konania
   Social Security Commissioner
   Účastníci konania pred vnútroštátnym súdom
   
      Žalobkyňa: Sarah Margaret Richards
   
      Žalovaný: Secretary of State for Work and Pensions
   Predmet veci
   Návrh na začatie prejudiciálneho konania – Social Security Commissioner – Výklad článkov 4 a 7 smernice Rady č. 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením – Zamietnutie priznania starobného dôchodku vo veku 60 rokov transsexuálnemu jedincovi, ktorý podstúpil zmenu z mužského pohlavia na ženské, pričom v tomto veku by mal na tento dôchodok nárok, ak by bol osobou ženského pohlavia už v čase svojho narodenia
   Výrok rozsudku
   
               1.
            
            
               Článok 4 ods. 1 smernice Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením sa má vykladať v tom zmysle, že bráni právnej úprave odmietajúcej priznať starobný dôchodok osobe, ktorá v súlade s podmienkami stanovenými vnútroštátnym právom podstúpila zmenu mužského pohlavia na ženské pohlavie, z dôvodu, že nedovŕšila vek 65 rokov, hoci táto istá osoba by mala na predmetný dôchodok nárok vo veku 60 rokov, ak by sa na základe vnútroštátneho práva považovala za ženu.
            
         
               2.
            
            
               Nie je potrebné obmedziť časovú účinnosť tohto rozsudku.
            
         
      (1)  Ú. v. EÚ C 300, 4.12.2004.